Η **Κίμπερλι Νοέλ Καρντάσιαν** (αγγλικά: Kimberlly Noel Kardashian, από το 2014 ως το 2022 **Καρντάσιαν-Γουέστ**, γενν. 21 Οκτωβρίου 1980), ευρέως γνωστή ως **Κιμ Καρντάσιαν**, είναι Αμερικανίδα τηλεοπτική προσωπικότητα, επιχειρηματίας, παραγωγός και φωτομοντέλο αρμενικής καταγωγής. Έγινε ευρέως γνωστή από το 2007 και έπειτα, μέσω του ριάλιτι *Keeping Up with the Kardashians*.

Έκτοτε έχει απασχολήσει σε μεγάλο βαθμό τα ΜME καθώς και τα κοινωνικά δίκτυα, ενώ η συνολική της περιουσία έφτασε περίπου τα 325.000.000 δολάρια το 2018.

Πρώτα Χρόνια
------------

Γεννήθηκε στις 21 Οκτωβρίου 1980 στο Λος Άντζελες. Είναι το δεύτερο παιδί του δικηγόρου Ρομπερτ Καρντάσιαν και της Κρις Τζένερ (το γένος Χούτον). Έχει τρία βιολογικά αδέλφια (Κόρτνεϊ, Κλοέ & Ρομπ) αλλά και δύο ετεροθαλείς αδελφές (Κένταλ & Κάιλι) από τον γάμο της μητέρας της με την Κέιτλιν Τζένερ. Ο πατέρας της καταγόταν από την Αρμενία. Η Κιμ εξέφρασε την υπερηφάνειά της για την αρμένικη καταγωγή της, καθώς έχει βαπτιστεί και στην Αρμένικη Αποστολική Εκκλησία του Ετσμιαντζίν ως Χεγίν. 

Αποφοίτησε από το Λύκειο Μεριμάουντ (ένα ιδιωτικό ρωμαιοκαθολικό σχολείο θηλέων) και για πολλά χρόνια ήταν στενή φίλη και στυλίστρια της Πάρις Χίλτον, γεγονός που της έφερε την αρχική διασημότητα.

Καριέρα
-------

Τον Φεβρουάριο του 2007, διέρρευσε το βίντεο σεξουαλικού περιεχομένου (sex tape) που είχε κάνει το 2003 με τον τότε σύντροφο της, Ray J και λόγω αυτού απέκτησε αρκετή φήμη στα μέσα ενημέρωσης. Λίγο αργότερα, η Καρντάσιαν άσκησε αγωγή εναντίον της εταιρίας η οποία άρχισε να διανέμει το βίντεο χαρακτηρίζοντας την ως Kim K Superstar. 

Το 2008, έκανε το ντεμπούτο της στον κινηματογράφο, με την ταινία *Disaster Disaster* στην οποία είχε το ρόλο της Λίζας. Την ίδια χρονιά συμμετείχε στον 7ο κύκλο του προγράμματος *Dancing With The Stars* έχοντας ως παρτενέρ τον Μαρκ Μπάλας. Τον Ιανουάριο του 2009, έπαιξε σε ένα επεισόδιο της σειράς "How I Met Your Mother" και λίγους μήνες αργότερα, έπαιξε σε κάποια επεισόδια της σειράς *Beyond The Break* ως Ελ.

Συμμετείχε ακόμα ως προσκεκλημένη παρουσιάστρια του *WrestleMania XXIV* και προσκεκλημένη κριτής στο *American's Next Top Model*. Τον Νοέμβριο του 2009, κυκλοφόρησε το άρωμα "Kim Kardashian" και το Δεκέμβριο της ίδιας χρονιάς, έκανε μια σύντομη εμφάνιση στη σειρά του CBS *CSI: Νέα Υόρκη*.

Η Κιμ Καρντάσιαν είναι ένα από τα πιο επιτυχημένα πρόσωπα στα μέσα κοινωνικής δικτύωσης, ξεπερνώντας τους 59 εκατομμύρια ακολούθους στο Twitter και τους 114 εκατομμύρια στο Instagram. Η σελίδα της στο Facebook αριθμεί επίσης 29 εκατομμύρια 'Μου αρέσει'. Επίσης, έχει κυκλοφορήσει και αρκετά προϊόντα που φέρουν το όνομά της, όπως το βιντεοπαιχνίδι κινητών, *Kim Kardashian: Hollywood* το οποίο προσέθεσε στην περιουσία της 52 εκατομμύρια δολάρια, καθώς και πληθώρα ρούχων κι άλλων προϊόντων. Πρόσφατα λάνσαρε τη δική της σειρά καλλυντικών με την επωνυμία *KKW Beauty* τα οποία μάλιστα ξεπούλησαν μέσα σε μόλις 31 λεπτά, προσθέτοντας στις καταθέσεις της ακόμη 12.100.000 δολάρια. Αρκετή δημοσιότητα έλαβε και η σχέση της με τον ράπερ Κάνιε Γουέστ, με τον οποίον παντρεύτηκε το 2014, έχοντας αποκτήσει και τέσσερα παιδιά μαζί του.

Το περιοδικό *Time*, το 2015, την κατέταξε στη λίστα του με τους 100 Ανθρώπους με τη Μεγαλύτερη Επιρροή Παγκοσμίως. Το 2016, το περιοδικό *Vogue*, την ονόμασε "φαινόμενο της ποπ κουλτούρας". Τόσο οι κριτικοί όσο και οι θαυμαστές της, την θεωρούν παράδειγμα του "διάσημη απλά επειδή είναι διάσημη".  Το 2015, ήταν η πιο ακριβοπληρωμένη τηλεπερσόνα, με το εισόδημά της να ξεπερνά πλέον τα 52 εκατομμύρια δολάρια. Από το 2015 και έπειτα, τα εισοδήματα της ξεπερνούν κάθε χρόνο τις 50 εκατομμύρια δολάρια, χαρίζοντας της ξανά υψηλές θέσεις στη λίστα μέχρι και σήμερα.

Ως μοντέλο, η Κιμ Καρντάσιαν έχει ποζάρει γυμνή για πολλά περιοδικά.

Προσωπική ζωή
-------------

### Γάμοι και σχέσεις

Παντρεύτηκε για πρώτη φορά το 2000, με τον παραγωγό Ντέιμον Τόμας. Το 2004 όμως, εκείνος της ζήτησε διαζύγιο, με αποτέλεσμα πριν την ολοκλήρωση του γάμου τους, εκείνη να αρχίσει να διατηρεί παράλληλη σχέση με τον τραγουδιστή Ray J.

Το 2011, έγινε γνωστή η σχέση της με τον παίκτη του NBA, Κρις Χάμφρις, με τον οποίο έβγαιναν από τα μέσα του 2010. Παντρεύτηκαν στις 20 Αυγούστου 2011 στο Μοντεκίτο της Καλιφόρνια. Την ίδια περίοδο κυκλοφόρησε και το "γαμήλιο άρωμά" της, με την ονομασία "Kim Kardashian Love". Και αυτός όμως ο γάμος είχε άδοξο τέλος, αφού ο Χάμφρις της ζήτησε διαζύγιο μετά από μόλις 72 μέρες. Τότε τα μέσα έσπευσαν να πουν ότι όλος αυτός ο γάμος ήταν σκηνοθετημένος για να προωθήσει το εμπορικό σήμα της οικογένειας Καρντάσιαν και τις επακόλουθες τηλεοπτικές του δραστηριότητες. Η Κιμ μάλιστα πούλησε τα δικαιώματα του γάμου της στο κανάλι E! Entertainment, τα έσοδα του οποίου μαζί με τις διαφημίσεις ανήλθαν σε 20.000.000 δολάρια. Ο γάμος αυτός ήταν ένα από τα δημοφιλέστερα επεισόδια σε όλη την ριάλιτι καριέρα της, συγκεντρώνοντας πάνω από 10 εκατομμύρια τηλεθεατές ζωντανά. 

Ξεκίνησε το δεσμό της με τον ράπερ Γε τον Απρίλιο του 2012, όταν ακόμα ήταν νομικά παντρεμένη με τον Χάμφρις. Το διαζύγιο Καρντάσιαν - Χάμφρις βγήκε στις 3 Ιουνίου 2013, λίγο πριν τη γέννηση του πρώτου παιδιού της με τον Γουέστ. Έπειτα, το ζευγάρι ξεκίνησε τις ετοιμασίες του γάμου του, που έγινε τελικά στις 24 Μαΐου 2014, στο Φορτ Ντι Μπελβεντέρε της Φλωρεντίας στην Ιταλία. Το ζευγάρι έχει αποκτήσει μαζί τέσσερα παιδιά: τη Νορθ (γενν. 23 Οκτωβρίου 2013), τον Σεντ (γενν. 5 Δεκεμβρίου 2015), την Σικάγο (γενν. 15 Ιανουαρίου 2018) και τον Σαλμ, (γενν. 10 Μαΐου 2019). Τον Ιανουάριο του 2021, έγινε γνωστό ότι το ζευγάρι εδώ και κάποιους μήνες έχει χωρίσει και ζει σε ξεχωριστά σπίτια. Το διαζύγιο Καρντάσιαν - Γουέστ εκδόθηκε επίσημα τον Μάρτιο του 2022.

Παραπομπές
----------

1. ↑  (Aρμενικά, Αγγλικά) *AV Production*. 3215.
2. ↑  «Kim Kardashian: How do Armenians feel about her fame?». 8  Ιανουαρίου 2013.
3. 1 2 3 4  «Monuments And Momentous Times In Monte Carlo». 11  Ιουνίου 2008.
4. ↑  www.telegraph.co.uk/news/celebritynews/9300696/More-woe-for-Heathrow-as-Kim-Kardashian-claims-BA-stole-her-sunglasses.html.
5. ↑  Ανακτήθηκε στις 4  Μαρτίου 2021.
6. ↑  Ανακτήθηκε στις 4  Μαρτίου 2021.
7. ↑  www.news.com.au/entertainment/celebrity-life/khloe-kardashian-posts-new-photos-of-kendall-jenner-14-saying-shes-hot/story-e6frfmqr-1225913501063.
8. ↑  www.infoplease.com/biography/people-news-2011.html.
9. ↑  (πολλαπλές γλώσσες) *Yelp*. glamourous-salon-walnut-creek.
10. ↑  (Ρουμανικά) *CineMagia*. 65489. Ανακτήθηκε στις 4  Απριλίου 2022.
11. ↑  www.nytimes.com/tv/show/190193/Keeping-Up-With-the-Kardashians/overview.
12. ↑  «Kim Kardashian, Superstar» (Αγγλικά) 21  Μαρτίου 2007.
13. ↑  www.huffingtonpost.com/gobankingrates/20-highest-paid-actors-of\_b\_8032752.html.
14. 1 2 3 4 5  www.capitalfm.com/news/celebrity/kardashian/kim-kardashian-boyfriend-husband-ray-j-kanye-west/.
15. ↑  cnnespanol.cnn.com/2022/08/05/kim-kardashian-y-pete-davidson-terminan-su-relacion-trax/.
16. ↑  www.upi.com/Entertainment\_News/2014/03/03/Kim-Kardashian-wins-Razzie-award-for-Worst-Supporting-Actress/5531393853759/.
17. ↑  «Μάθε πώς από παρατρεχάμενη της Paris Hilton, η Kim Kardashian κατέληξε εκατομμυριούχος». *Mad TV* (στα Αγγλικά). 9 Φεβρουαρίου 2017. Ανακτήθηκε στις 16 Ιανουαρίου 2024.
18. ↑  Morgan, Eleanor. «Why is Kim Kardashian famous? You asked Google – here's the answer». *The Guardian*. Ανακτήθηκε στις 11 Ιουνίου 2016.
19. ↑  Seemayer, Zach. «Kim Kardashian on the Success of Her Mobile App and Her Social Media Empire». *ET Online*. Ανακτήθηκε στις 11 Ιουνίου 2016.
20. ↑  «Top 100 Instagram Users by Followers».
21. ↑  Caramanica, Jon (2015-04-10). «The Agony and the Ecstasy of Kanye West» (στα αγγλικά). *The New York Times*. ISSN 0362-4331.. Ανακτήθηκε στις 2024-01-16.
22. ↑  «Elon Musk Explains the Genius of Kanye West». 17 Απριλίου 2015. Ανακτήθηκε στις 19 Ιουλίου 2016.
23. ↑  Staff. «First Look: Kim Kardashian covers Vogue Australia's June 2016 issue». *Vogue Australia*. Αρχειοθετήθηκε από το πρωτότυπο στις 12 Ιανουαρίου 2018. Ανακτήθηκε στις 12 Ιουνίου 2016.
24. ↑  «The Paris Hilton Rule: Famous For Being Famous». *Scoreboard Media Group*. Αρχειοθετήθηκε από το πρωτότυπο στις 28 Μαΐου 2012. Ανακτήθηκε στις 13 Σεπτεμβρίου 2014.
25. ↑  «Αρχειοθετημένο αντίγραφο». *Debate*. Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 27 Ιουνίου 2017.
26. ↑  «Kim Kardashian». *Forbes* (στα Αγγλικά). Ανακτήθηκε στις 16 Ιανουαρίου 2024.
27. 1 2  «Kim Kardashian Biography». *People*. Time Inc. Ανακτήθηκε στις 2 Ιουλίου 2014.
28. ↑  Waldholz, Chantal (7 Φεβρουαρίου 2014). «Rob Kardashian Fears Marriage Because of Divorce — 5 Reasons That's Not Exactly Surprising!». *Life & Style*. Bauer Media Group. Ανακτήθηκε στις 2 Ιουλίου 2014.
29. ↑  Vena, Jocelyn (31 Οκτωβρίου 2011). «Kim Kardashian And Kris Humphries: A Timeline». *MTV News*. Viacom Media Networks. Ανακτήθηκε στις 31 Οκτωβρίου 2011.
30. ↑  Garcia, Jennifer (20 Αυγούστου 2011). «Kim Kardashian and Kris Humphries Are Married!». *People*. Time Inc. Αρχειοθετήθηκε από το πρωτότυπο στις 25 Σεπτεμβρίου 2011. Ανακτήθηκε στις 21 Αυγούστου 2011.
31. ↑  Meagan Morris (3 Αυγούστου 2011). «Kim Kardashian reveals new wedding day fragrance, Love». Sheknows.com. Ανακτήθηκε στις 16 Ιουνίου 2013.
32. ↑  Garcia, Jennifer· Fleeman, Mike (31 Οκτωβρίου 2011). «Kim Kardashian Files for Divorce from Kris Humphries». *People*. Time Inc. Ανακτήθηκε στις 2 Ιουλίου 2014.
33. ↑  «Was Kardashian marriage a sham?». *Chicago Tribune*. November 1, 2011. Αρχειοθετήθηκε από το πρωτότυπο στις November 2, 2011.. Ανακτήθηκε στις November 1, 2011.
34. ↑  TODAY staff (May 26, 2014). «Kim Kardashian, Kanye West marry in Italy». *Today*.. Ανακτήθηκε στις June 7, 2015. *«While still legally married to Humphries, Kardashian began dating West in April 2012»*
35. ↑  Fleeman, Mike (4 Ιουνίου 2013). «Kim Kardashian and Kris Humphries Finalize Divorce». *People*. Time Inc. Ανακτήθηκε στις 7 Ιουνίου 2013.
36. ↑  Johnson, Zach (26 Ιουνίου 2013). «Kris Jenner Defends Granddaughter North West's Name on The View». *Us Weekly*. Wenner Media LLC. Ανακτήθηκε στις 26 Ιουνίου 2013.
37. ↑  Corriston, Michelle (24 Μαΐου 2014). «It's Official: Kim Kardashian and Kanye West Are Married». *People*. Time Inc. Ανακτήθηκε στις 24 Μαΐου 2014.
38. ↑  «Kim Kardashian | Είναι κι επισήμως single». *Yupiii.gr*. 3 Μαρτίου 2022. Ανακτήθηκε στις 4 Μαρτίου 2022.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100935834
* LCCN: n2010058478
* ISNI: 0000 0000 7182 231X
* GND: 1074720504
* SUDOC: 248739999
* BNF: cb16924625x (data)
* MusicBrainz: b13c7b85-86bf-41d0-baa7-444f03ec0b38
* BNE: XX4837086

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |